فالحصيلة اليومية لفيروس كورونا المستجد اللي علنات عليها وزارة الصحة اليوم السبت 19 يونيو، ففهذ 24 ساعة الأخيرة تقاسو 439، وماتو 4، وفالمجموع 3744 اللي كيتعالجو، وكثر من 60 ألف خداو الجرعة الثانية، بينما غير 530 اللي خداو الجرعة اللولة. التلقيح: اليوم تلقحو غير 530 بالجرعة اللولة، ووصل عدد الملقحين بيها ل9375240 فالمجموع، بينما 61682 خداو الثانية، ووصلو هكذا فالمجموع ل8118841. وهذا كيعني أن جرعات اللقاحات اللي كانت عند المغرب فالسطوك تقاضات، وقريب نبداو فالمليون جرعة اللي توصلنا بيها اليوم من بيكين، واللي كيناهز عددها المليون. الإصابات: تقاسو اليوم 439 واحد من أصل 13180 واحد دار التحليلة، ووصل عدد المصابين فالمجموع ل526363. ومؤشر الإصابة التراكمي وصل ل1446,7 لكل 100 ألف نسمة، بمعدل 1,2 لكل 100 ألف نسمة فهذ 24 ساعة. حالات الشفاء: تشافاو اليوم 445، ووصل الإجمالي ل513382، بنسبة تعافي ديال 97,5 فالمية. الوفيات: واليوم ماتو 4، واحد فكل من كازا والرباط ومراكش وتطوان، ووصل هكذا عدد الوفيات ل9237، بنسبة فتك ب1,8 فالمية. الحالات النشيطة والحرجة: عدد الحالات النشيطة طلع ل3744، وعدد الحالات الحرجة وصل ل202 حالة، 38 تدهورات غير اليوم، و3 تحت التنفس الاختراقي، أما نسبة ملء أسرة الإنعاش بلغات ل6,4 فالمية. 
السطوك تقاضا وقريب يبداو فالدفعة اللي توصل بيها المغرب اليوم.. غير 530 اللي خداو الجرعة اللولة من الفاكسان ضد كورونا و61 ألف خداو الثانية